คือผมอ่ะใส่ถุงยางเเป๊ะตามวิธีที่บอกมาตรวจเเช็คทุกอย่างไม่มีรั้วท้องเฉยงงเลยอ่ะ เเล้วถุงยางที่เอามาก็เป็นของอนามัยตามหมู่บ้านคับ ช่วยตอบทีครับ
สวัสดีค่ะ การใช้ถุงยางอนามัยนั้นเป็นการคุมกำเนิดที่ขึ้นกับผู้ใช้เป็นหลัก หลักการคือจะต้องใส่ตลอดการมีเพศสัมพันธ์ ไม่ถอดเลย จนกว่าจะเสร็จสิ้นการมีเพศสัมพันธ์ ใส่ทุกครั้งที่มีเพศสัมพันธ์ และมีหลักการใช้อื่นๆเช่นการเลือกถุงยางอนามัยที่เหมาะกับขนาดอวัยวะเพศ และไม่หมดอายุ ตอนฉีกซองจะใช้ถุงยาง จะต้องทำอย่างระมัดระวัง ไม่ให้เกิดการฉีกขาด สวมถุงยางอนามัยขณะที่อวัยวะเพศแข็งตัวเต็มที่เท่านั้น ควรไล่ฟองอากาศที่ปลายถุงยางก่อนใช้ และหลังจากมีเพศสัมพันธ์เสร็จสิ้นแล้ว ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอกค่ะโดยหากใช้ถูกต้องในทุกจุดดังที่กล่าวมา โอกาสตั้งครรภ์ยังมีได้ แม้ว่าจะน้อยมาก น้อยกว่า 2% ค่ะการใช้ถุงยางอนามัยอาจจะผิดพลาดได้เพราะอาศัยความร่วมมือและความรู้ของผู้ใช้ร่วมด้วย การคุมกำเนิดที่มีประสิทธิภาพสูงใกล้เคียงหรือมากกว่าที่อาจเป็นทางเลือกในอนาคตเช่นการฉีดยาคุม การฝังยาคุม หรือกินยาคุมแบบแผงรายเดือนค่ะ